വരട്ടാറിന്റെ തീരത്തെ നടപ്പാത നിര്മ്മാണം പരിസ്ഥിതി സൗഹൃദമല്ലെന്ന് തിരുവല്ല: ബഹുജന പങ്കാളിത്തത്തോടെ നടപ്പാക്കിയ വരട്ടാറിന്റെ പുനരുജ്ജീവനത്തെതുടര്ന്ന് ആറ്റുതീരങ്ങള് മനോഹരമാക്കി സംരക്ഷിക്കുവാന് ലക്ഷ്യമിട്ട നടപ്പാത നിര്മ്മാണം പരിസ്ഥിതി സൗഹൃദമല്ലെന്ന് ആക്ഷേപമുയരുന്നു. വീണ്ടെടുത്ത വരട്ടാറിന്റെ തീരത്ത് ജൈവവൈവിദ്ധ്യം ഉണ്ടാക്കി പരിപാലിക്കുന്നതിനൊപ്പം നടന്നുകാണാന് നടപ്പാതയുമാണ് ലക്ഷ്യമിട്ടിരുന്നത്. എന്നാല് കോണ്ക്രീറ്റ് കട്ടകള് ഇന്റര്ലോക്ക് ചെയ്തുള്ള നിര്മ്മാണമാണ് നടന്നുവരുന്നത്. കോയിപ്രം,ഇരവിപേരൂര്,കുറ്റൂര് പഞ്ചായത്തുകളിലായി ഒന്പത് കിലോമീറ്ററോളം ദൂരത്തില് ഇങ്ങനെ പാത നിര്മ്മിക്കുമ്ബോള് മെറ്റല്പ്പൊടിയും സിമന്റും ഉള്പ്പെടെ കോണ്ക്രീറ്റിന്റെ വലിയൊരു കൂമ്ബാരം വരട്ടാറിന്റെ തീരം ഏറ്റുവാങ്ങേണ്ടി വരുന്നു. കയര്ഭൂവസ്ത്രം ഉപയോഗിച്ച് നടപ്പാത നിര്മ്മിക്കണം എന്നതായിരുന്നു പരിസ്ഥിതി പ്രവര്ത്തകരുടെ വാദം. ഇത് അവഗണിച്ചത് കൂടാതെ, നടപ്പാത നിര്മ്മാണത്തിന്റെ ഭാഗമായി ആറ്റുതീരം ഇടിച്ചും വരട്ടാറിന്റെ തീരത്തെ ചില മരങ്ങള് മുറിച്ചുനീക്കുകയും ചെയ്തു. ഈ പ്രവര്ത്തികള് തീരത്തെ കൂടുതല് ദുര്ബലപ്പെടുത്താനും സാദ്ധ്യതയുണ്ട്. നദിയുടെ പുറമ്ബോക്കും സ്വകാര്യവസ്തുവും വേര്തിരിച്ച് നടപ്പാത ഉണ്ടാക്കാനാണ് ലക്ഷ്യമിട്ടത്. എന്നാല് ഇക്കാര്യങ്ങള് പാലിക്കാതെയാണ് നിര്മ്മാണം നടക്കുന്നതെന്നും പരാതിയുണ്ട്. ആവേശം ചോര്ന്നു 2018ലെ പ്രളയത്തിന് മുമ്ബ് വരട്ടാര് പുനരുജ്ജീവനം വലിയൊരു ആവേശമായി പ്രദേശവാസികളും ജനപ്രതിനിധികളും ഏറ്റെടുത്ത് നയിച്ചിരുന്നു. എന്നാലിപ്പോള് അന്നത്തെ തുടര്പ്രവര്ത്തനങ്ങളുടെ ഭാഗമായി പ്രഖ്യാപിച്ച നടപ്പാത നിര്മ്മാണത്തിന് മേല്നോട്ടം വഹിക്കാന് ജനപ്രതിനിധികളോ പ്രദേശവാസികളോ ഇല്ല. ഏറെ താല്പ്പര്യത്തോടെ അക്കാലത്ത് നേതൃത്വം വഹിച്ചിരുന്ന പലരും ഇന്ന് ജനപ്രതിനിധികള് അല്ലാത്തതും വീഴ്ചയായി. മേജര് ഇറിഗേഷന് വകുപ്പിന്റെ മേല്നോട്ടത്തിലാണ് നടപ്പാത നിര്മ്മാണം നടക്കുന്നത്. അതിരുനിര്ണയം ബാക്കി വീണ്ടെടുത്ത വരട്ടാറിന്റെ മുഴുവന് ഭാഗങ്ങളിലും തീരംഅളന്നു തിട്ടപ്പെടുത്തിയിട്ടില്ല. സര്വേയര്മാരുടെ സമയംപോലെയാണ് അതിരുനിര്ണയം നടക്കുന്നത്. ഓതറ പുതുക്കുളങ്ങരയ്ക്ക് സമീപം പുതിയപാലം പണിയുന്ന സ്ഥലംമുതല് പരുമൂട്ടില്കടവ് വരെയുള്ള ഭാഗത്താണ് ഇന്റര്ലോക്ക് ചെയ്ത നടപ്പാത നിര്മ്മാണം നടക്കുന്നത്. അതിരുനിര്ണയം നടത്തി കല്ലുകള് സ്ഥാപിക്കാത്തതിനാല് ഇരവിപേരൂര് പഞ്ചായത്തില് നടപ്പാത നിര്മ്മാണം പൂര്ത്തിയായില്ല. അതിര്ത്തി വ്യക്തമല്ലാത്ത ഭാഗത്തെ പണികള് തല്ക്കാലം നിറുത്തിയശേഷം പുതുക്കുളങ്ങരയ്ക്കും ചേന്നമംഗലത്തിനും ഇടയിലെ നടപ്പാത പൂര്ത്തിയാകുമെന്നാണ് ജലസേചന വകുപ്പ് അധികൃതര് പറയുന്നത്. നിര്മ്മാണം നിറുത്തണമെന്ന് സംഘടനകള് തിരുവല്ല: പരിസ്ഥിതിയെ സംരക്ഷിക്കാതെയുള്ള നിര്മ്മാണം കാരണം കനത്തമഴയില് തീരം ഉള്പ്പെടെയുള്ള ആറ്റില് പതിക്കുമെന്ന് പരിസ്ഥിതി സംഘടനയായ യൂസിയുടെയും പള്ളിയോട സമിതിയുടെയും പ്രതിനിധികള് സ്ഥലം സന്ദര്ശിച്ചശേഷം കുറ്റപ്പെടുത്തി. ഉന്നത ഉദ്യോഗസ്ഥര് സ്ഥലത്തെത്തി അശാസ്ത്രീയ നിര്മ്മാണം നിറുത്തിവെച്ച് ആറ്റില് അടിഞ്ഞുകൂടിയിരിക്കുന്ന മണ്ണ് എടുത്തുമാറ്റുകയും ആറ് പുറമ്ബോക്ക് അളന്ന് തിട്ടപ്പെടുത്തി ജണ്ടകള് സ്ഥാപിച്ച് ആറ് സംരക്ഷിക്കാനുള്ള നടപടിയുണ്ടാകണമെന്നും അവര് ആവശ്യപ്പെട്ടു. യുസി ജില്ലാ പ്രസിഡന്റ് വി.ജി.വിശ്വനാഥന്, ജില്ലാസെക്രട്ടറി വി.ആര്.രാജേഷ്, പ്രതിനിധികളായ സോബിന്,തോമസ്,പള്ളിയോടസമിതി പ്രതിനിധികളായ വത്സകുമാര്,ശശികുമാര് എന്നിവര് സന്ദര്ശനസംഘത്തിന് നേതൃത്വം നല്കി. 9 കിലോമീറ്ററോളം ദൂരത്തില് പാത